Document ID: /roh_data/filtered/swiss_laws_in_ROHinterleaved.jsonl.gz/4993

This text was translated from EN into Rumantsch Grischun.

The Office of the National Council and the Office of the Council of States constitute the Conference for Coordination. The Conference for Coordination has the following duties:a. It decides on the calendar week in which the ordinary and extraordinary sessions are held.b. It deals with business between the two councils and between the councils and the Federal Council.c. ...d. It elects the General Secretary of the Federal Assembly. The election must be confirmed by the United Federal Assembly.e. It approves the formation of new parliamentary groups in accordance with the criteria stated in Article 61. The Federal Council may participate in its meetings in an advisory capacity. The decisions of the Conference for Coordination require the agreement of the Offices of the National Council and of the Council of States. Elections in accordance with paragraph 2 letter d shall take place by an absolute majority of the voting members. ... Amended by No I of the FA of 21 June 2013 (Improvements in the Organisation and Procedures of Parliament), in force since 25 Nov. 2013  (AS 2013 3687; BBl 2011 6793, 6829). Repealed by No I of the FA of 17 March 2023 (Improvements in the Organisation and Procedures of Parliament, Especially in Crisis Situations), with effect from 4 Dec. 2023  (AS 2023 483; BBl 2022 301, 433). Repealed by No I of the FA of 15 June 2018, with effect from 26 Nov. 2018  (AS 2018 3461; BBl 2017 6797, 6865).

Il biro dal Cussegl naziunal ed il biro dal Cussegl dals chantuns furman la Conferenza da coordinaziun. La Conferenza da coordinaziun ha las suandantas incumbensas:a. ella fixescha, durant tge emnas dal chalender che las sessiuns ordinarias ed extraordinarias han lieu;b. ella procura per la correspundenza tranter las duas chombras sco er per la correspundenza tranter quellas ed il Cussegl federal;c. ...d. ella elegia il secretari general da l’Assamblea federala. L’elecziun sto vegnir confermada da l’Assamblea federala plenara;e. ella approvescha la furmaziun da novas fracziuns tenor ils criteris da l’artitgel 61. Il Cussegl federal po sa participar a las sesidas cun vusch consultativa. Las decisiuns da la Conferenza da coordinaziun ston vegnir approvadas dals biros dal Cussegl naziunal e dal Cussegl dals chantuns. L’elecziun tenor l’alinea 2 litera d ha lieu cun la maioritad absoluta dals commembers ch’elegian. ... Versiun tenor la cifra I da la LF dals 21 da zer. 2013 (meglieraziuns da l’organisaziun e da las proceduras dal parlament), en vigur dapi ils 25 da nov. 2013 (AS 2013 3687; BBl 2011 6793, 6829). Abolì tras la cifra I da la LF dals 17 da mars 2023 (meglieraziuns dal funcziunament dal Parlament, en spezial en situaziuns da crisa), cun effect dapi ils 4 da dec. 2023 (AS 2023 483; BBl 2022 301, 433). Abolì tras la cifra I da la LF dals 15 da zer. 2018, cun effect dapi ils 26 da nov. 2018 (AS 2018 3461; BBl 2017 6797, 6865).